সৃষ্টিকর্তাকে স্মরণ করে বেলকুচি হতে নারায়ণগঞ্জ এলাম, তবে এতটুকু বিশ্বাস আছে যে, ভগবান কারো আশা নিরাশ করেনা৷ নারায়ণগঞ্জ আসার দুদিন পর ছেলে পক্ষ আমার বাসায় আসলো, মেয়ে দেখলো, পছন্দ হলো, আমার মেয়েকে সোনার আংটিও মেয়ের হাতের আঙ্গুলে পড়ায়ে দিয়ে গেল৷ ছেলে পক্ষের কোন দাবিদাওয়া নাই, আমারা যেভাবে পারি সেভাবেই তারা মেনে নিবে৷ ভাবতে লাগলাম কিছু না দেই, বিয়ের কাজটাতো শেষ করতে হবে! যাইহোক, সৃষ্টিকর্তা ভগবানকে ডাকতে লাগলাম, হে ভগবান আমি জানিনা কীভাবে আমি আমার মেয়ের বিয়ে দিব, তুমি আমার সহায় হও দয়াল৷ তুমি ছাড়া আমার আর কেহ নাই দয়াল৷ তখন আমার সৃষ্টিকর্তার নাম স্মরণ করে আত্মীয়স্বজন, বন্ধুবান্ধবদের জানালাম, তারা সকলে’ই সাহায্য সহযোগিতা করবে বলে আশা দিলো৷ তারপর চেষ্টা করলাম যেসব মিলে কাজ করেছি সেসব মিলের মালিকদের স্মরণ করলাম, তারাও আশা দিলো বিয়ের চারদিন আগে যাকিছু দেওয়ার দিবে৷ আমার একপ্রকার চিন্তা দূর হলো, বিয়ের কদিন আগেই আমার ভগ্নীপতি দিলো আমার মেয়ের হাতের চুড়ি, আমার ভাগ্নী জামাই দিলো গলার সোনার হার, ঘরে ছিল আটআনা সোনার কানের দুল, মিল থেকে পেলাম নগদ ২০০০০/=টাকা৷